Odense Adresse-Contoirs Efterretninger, 1843-10-31
Jndsendt. Uagtet de mangfoldige Jndskrænkninger, Næringsfriheden ifølge vor Lovgivning er underkastet, ere meer end trykkende og hæmmende nok, erfarer man dog, at Farverne i en af Fyens Stifts Kjøbstæder have havt den subtile Jdee, ved et Circulaire til Farverne i de øvrige Kjøbstæder, at opfordre disse deres Medborgere til, at ansøge Hs. Kongelige Majestæt om, ikke at forøge Farveri=Privilegierne eller meddele noget nyt Privilegium paa noget Farveri, forinden et af de nuværende Privilegier ved Mandens eller Enkens Død er sal ud af Kraft, hvilken Opfordring ogsaa har vundet bifald, dog med faa Undtagelser, der, som det synes, i en temmelig høi Grad have afficeret Mængden, da det saae ud til, at de Divergerende ikke tillodes at komme til Orde, eftersom et Stykke er udskaaret af Circulairets 2det Blad, hvorved de, paa det udskaarne Stykke formeentligen anførte, Modgrunde, som muligen have været for overveiende, maatte deele den Skjæbne med saa mange andre frimodige Yttringer at suprimeres. Det er altsaa de Herrer Farveres Mening, at Farveri=Privilegierne skulde sættes i Klasse med kongelige Embeder, og hvoraf vel conseqvent maatte følge, at ethvert ledigtblevet Farveri Privilegium skulde bekjendtgjøres vacant; men vi formaae ikke at indsee nogen Grund til, at forommeldte Haandværksklasse (hvilken benævnelse, der stemmer med vort Begreb, være os tilladt, skjøndt vi ikke ere fremmede for, at nogle Farvere henregne sig til Kunstnere, ja endog at en Farver skulde have saa høie Tanker og sig selv, at han prætenderer Fruetitlen til sin Kone) fremfor alle andre næringsdrivende Borgere skulde saa særdeles begunstiges, at Veien til selvstændigt Erhverv, i Faveur af denne, skulde barrikaderes for alle dem, der forøvrigt have de samme Qvalificationer som de med Privilegier forsynede Farvere. Men, naar man nu, efter den jesuitiske Regel, at Enhver kun bør sørge for sig, ikke vil have Andres Velvære for Øie, kunde de nu privilegerede Farvere, ved at opnaae det attraaede Øiemeed, unægteligen conservere en meget heldig og lykkelig Stilling, idet de da ikke, hvad andre næringsdrivende Borgere maae finde sig i, generes ved en forøget Concurrence, men den Fordeel, som flyder af Folkemængdens Tiltagende, vilde endog ubeskaaret tilfalde dem, medens de Mænd, der, i billigt Haab om at nyde lige Rettigheder med deres Forgængere, have opofret sig for Faget, længselsfulde maae see ind i den fjerne Fremtid indtil endeligen et Farveri=Privilegium, efter 2 Personers Død, er blevet ledigt, idet de endog gives mørkere Udsigter end Embedscandidater, der dog ikkun behøve at vente paa een Mands Død. Vel har man skjænket Farversvendene den ringe Trøst, at der maaskee et og andet Sted findes uafbenyttede Privilegier, som kunde erholdes tilkjøbs, men, foruden at dette vist er sjeldent, og slige Privilegier, især naar Antallet af Farverne i enhver Kjøbstad limiteredes, uden Tvivl vilde vorde meget kost vare, blev i alt Fald Farversvendenes Stilling i høieste Grad, precair, siden det dog vilde beroe paa særdeles tilfældige Omstændigheder om de kunde opnaae en selvstændig Næringsvei, eller om deres Opoffrelse af Tid og Penge for deres Uddannelse i Faget skulde være aldeles spildte; thi, blandt meget Andet, kom det jo an paa om de besidde Formue baade til at kjøbe et Privilegium, som deres Forgængere have erholdt mod at betale det derfor reglementerede Gebyhr (hvorfor den eventuelle Farver end ikke kunde fritages, da et sligt Privilegium ikkun er personligt, og altsaa for hans Vedkommende maatte ratificeres), og derhos til at have den fornødne Drivtskapital tilovers. Ved at opnaae den tilsigtede Hensigt, har man tillige beregnet den Nytte, at Forældrene ikke vilde sætte deres Børn i en Lære, som ikke aabnede dem nogen nær Udsigt til fremtidigt Erhverv. Ja, det var jo et ret smuk diplomatisk Coup, hvis man afskrækkede Forældrene fra at lade deres Børn oplæres i Farverprofessionen, hvoraf rigtignok vilde følge, at alle andre Professioner, der dog neppe trænge til Rekrutering, overfyldes med de Subjecter, som ellers vare bestemte til Farverlære, men (saaledes raisonnerer vel de ærede Farvere) naar kun vi kunne leve i Flor og Velstand, er det os ligegyldigt hvordan det gaae vore andre Medmennesker. Forøvrigt ere de Grunde, hvorpaa den omhandlede Ansøgning er støttet, almindelige for alle Professioner, og, naar de paa dem gjordes anvendelige, vilde man ligefrem arbeide paa den nye Generations Ødelæggelse.